polyglot-tagger/wikipedia-language-snippets-filtered huggingface dataset:
కవాతు చేసే సైనికులను వంతెన పై దాటునపుదు సాధారణ నడకతో దాటమంటారు. దీనికి కారణం కవాతు పౌనఃపున్యం వంతెన సహజ పౌనఃపున్యమునకు సమానమై అనునాదం యేర్పడినపుడు వంతెన కంపనపరిమితి అధికమై వంతెన కూలిపోయే ప్రమాదం ఉంది.
రేడియోలో మనకు కావలసిన స్టేషను ఎంచుకొనేటప్పుడు, రేడియో ప్రసారిణి నుండి విడుదలైన విద్యుదయస్కాంత తరంగాలు పౌనః పున్యానికి సమానమైన సహజ పౌనఃపున్యాన్ని రేడియోలో సవరిస్తాం. దీనివల్ల ప్రసారిత, రేడియో సహజ పౌనఃపున్యములు సమానమై అనునాదం యెర్పడి మనకు శబ్దాలు వినబడతాయి.
శంఖం ఊదినపుడు అందులోనికి ప్రవేశించు గాలి పౌనః పున్యము తిరోగామి తరంగం యొక్క పౌనఃపున్యం సమానమైనపుడు స్థిర తరంగం యెర్పడునపుడు రెండు పౌనఃపున్యములు సమానమైనపుడు అనునాదం యేర్పడి కణాలు అత్యధిక కంపన పరిమితితో కంపించటం వల్ల పెద్ద శబ్దం వినబడుతుంది.
రెండు మూతలు లేని ఖాళీ పెట్టెలను తీసుకొని వాటి మూతలు లేని భాగాలు ఒకదానికి ఒకటి ఎదురుగా వచ్చునట్లు అమర్చాలి. ఒకే సహజ పౌనఃపున్యం గల రెండు శృతిదండములను తీసికొని రెండు పెట్టెల పైన చెరొకటి అమర్చవలెను. ఒకశృతిదండమును రబ్బరు సుత్తితో కొట్టవలెను.అపుడు ఆ శృతిదండం గల పెట్టెలోని గాలిపొరలు కంపిస్తాయి. ఇలా కంపిస్తున్న గాలి పొరలు రెండవ పెట్టెలోపలి గాలి పొరలను కంపింప జేస్తాయి. అపుడు రెండవ పెట్టె పై గల శృతిదండం ఉత్తేజితమవుతుంది.హికఅపుడు రెండు శృతిదండములు అత్యధిక డోలనా పరిమితితో కంపనాలు చేస్తాయి. ఈ దృగ్విషయాన్ని అనునాదం అంటారు.
ప్రయోగించబదిన ఆవర్తనా బల పౌనః పున్యము (మొదటి శృతిదండం, వస్తు స్వాభావిక పౌనః పున్యానికి సమానమైతే దానిని స్వీకరించి అధిక కంపన పరిమితితో కంపిస్తుంటుంది.
అనే నాలుగు లోలకములను ఆధారంతో ఉన్న రబ్బరు గొట్టానికి, నాలుగు స్థానాలలో వ్రేలాడదీయాలి. వాటిలో , లోలకముల పొడవులు సమానంగా ఉండునట్లు, లోలకం పొట్టిగా ఉండునట్లు, లోలకం పొడవుగా ఉండునట్లు అమర్చాలి. లఘులోలకం పౌనః పున్యం దాని పొడవు పై ఆధారపడుతుంది. కావున , లోలకములు ఒకే పౌనఃపున్యము కలిగి ఉంటాయి. వీటిలో లోలకమును డోలనాలు చేయునట్లు చేయాలి. కొంతసేపటికి అనునాద ప్రభావం వల్ల , లోకకములు అత్యధిక డోలనాపరిమితితో కంపించటం మన గమనించవచ్చు.
ఉయ్యలను ఒక పక్కకు లాగి వదిలితె అది డోలనాలు చేస్తుంది.కాలం గడచిన కోద్ది దాని కంపన పరిమితి క్రమంగా తగ్గుతూ ఉంటుంది.చలనదిశలో ఉయ్యాలమీద తగి నంత బాహ్య బలన్ని ప్రయోనించి కంపన పరిమితి పెరిగేటట్లు చెయ్యవచ్చు.బాహ్యబలాన్ని ఒకసారి ఉపయోగిస్తే సరిపోదు.ఉయ్యల సహజ పౌనఃపున్యానికి సమానమైన పౌనఃపున్యానికి గల బాహ్యబలాన్ని ఉపయోగించవలె.డోలన వ్యవస్థమీద పనిచేసే ఘర్షణబలాలు ఉంటాయి.కబట్టి కంపన పరిమితి అంతులేకుండా పెరగదు.
ఒకే సహజ పౌనఃపున్యాలున్న రెండు వస్తువులు ఒకదాని ప్రభావంతో మరొకటి అత్యధిక డోలనా పరిమితితో కంపనాలు చేసే దృగ్విషయాన్ని "అనునాదం" అంటారు. దీనిని ఆంగ్లంలో అంటారు.
దృఢమైన కాండం కల్గి, ఎత్తుగా, నిటారుగా పెరిగే చెట్టు. పుష్కలంగా కొమ్మలు కాండం చివరి భాగాన గొడుగు/చత్రం వలె విస్తరించి వుండును. కొమ్మల నిండుగా పత్ర దళాలుండును. కొన్నిప్రాంతాలలో ఆకురాల్చు చెట్టు గాను, కొన్ని ప్రాంతాలలో సతత హరిత వృక్షంగా పెరుగును. కాండంపైన బిరుసైన చామనఛాయ/కపిలవర్ణంలో బెరడు వుండును.కొమ్మల మీద, రెమ్మల మీద సన్నని కేశాల వంటి నూగు నిర్మాణం కలిగివుండును. ఆకులు దీర్ఘాండాకారంగా, సాగదీసిన వృత్తాకారంగా వుండును. ఆలుకు తొడిమ వద్ద విశాలంగావుండి, చివరకు వెళ్ళే కొలది సన్నంగా వుండును. ఆకులు .5-.2.2 మి.మీ తొడిమె కలిగి రెమ్మలమీద కణుపు వదలి కణుపు వద్ద వ్యతిరేక దిశలో ఆకులు అమరి వుండును. ఆకులు 8-23 2.5-10 సెం, మీ. పరిమాణం కల్గివుండును. ఆకులు పచ్చగా వుండును.పూలు వృత్తాకారంగా 5-10 సెం.మీ పరిమాణంలో, తెల్లని పుష్ప దళాలను కల్గి వుండును.
జనవరి-ఏప్రిల్ నెలలో చెట్టు పుష్పించడం మొదలు పెట్టుతుంది. ఆగస్టు-సెప్టెంబరు నెలలో కాయలు ఫక్వానికి వచ్చి పళ్ళు అగుతాయి. పండు గోళాకారం లేదా అండాకారంగా వుండి పైన గట్టి పెంకును కల్గివుండును. పెంకు లోపల మృదువైన గుజ్జు వుండును. గుజ్జు పండు పరిమాణంలో 50-55% వుండును. పండులో విత్తనాలు10-15 శంకువు ఆకారంలో కపిల వర్ణంలో వుండును.గింజలో విత్తన/బీజ భాగం 60–70 %వుండి, విత్తనంలో 63% వరకు నూనె వుండును. ఒక చెట్టు నుండి ఏడాదికి 100 కిలోల వరకు పళ్ళ దిగుబడి వచ్చును.
అడవిబాదం నూనెగింజలనుండి శాక నూనెను ఉత్పత్తిచేయవచ్చును.అయితే ఇది ఆహారయోగ్యమైన నూనె కాదు. ఈనూనెను ముఖ్యంగా కుష్టు కుష్ఠు వ్యాధి, క్షయవ్యాధుల నివారణ ఔషధాలలో ఉపయోగిస్తారు. ఈ చెట్టును ఇంకానిరడి/ది , చౌల్ మోగ్రా (హిందీలీ, గరుడఫల్ అనికూడా పిలుస్తారు.ఈ చెట్టుమల్పిగియలెస్ క్రమానికి, అకారియేసి లేదా ఫ్లాకర్టియెసి కుటుంబానికి చెందిన మొక్క, ప్రజాతి హిడ్నొకార్పస్ కు చెందినమొక్క.ఇందులో సమానమైన ప్రవృత్తి గల మూడు రకాల మొక్కలున్నాయి.1. ,
చెట్టు ఆవిర్భ స్థలం ఆసియా ఉష్ణమండల ప్రాంతం, తూర్పు ఇండియా ఉపఖండ ప్రాంతం. తూర్పు ఇండియా అనగా భారతదేశంలోని పశ్చిమబెంగాల్ (వంగదేశం, బీహారు, జార్ఖండ్, ఒరిస్సాలు చేరియున్న ప్రాంతం .ఇది బ్రిటిషుపాలకులు కలకత్తాను రాజధాని చేసుకున్న రాజ్యప్రాంతం.
నూనె పాలిపోయిన పచ్చరంగులో కన్పిస్తుంది. అయితే నూనెను రిఫైండ్ చేసిన తరువాత నీళ్లవలె పారదర్శకంగా కన్పిస్తుంది. సాధారణంగా అన్ని మొక్కల, చెట్ల నూనెగింజలలో వుండు నూనెలలో సాధారణంగా వుండు కొవ్వుఆమ్లాల కన్న కాస్త భిన్నమైన కొవ్వుఆమ్లాలు ఈ నూనెలో ఉన్నాయి. ఇతర నూనెలో వుండేకొవ్వుఆమ్లాలు ఇందులోవున్నప్పటి కిచాలా తక్కువ ప్రమాణంలో వుండును.అందువలన ఈ నూనెను వంటనూనెగా ఉపయోగించుటకు యోగ్యంకాదు. నూనెలో సైక్లోపెటిన్ కొవ్వు ఆమ్లాలైన హైడ్నొకాప్రిక్, చౌల్ మొగ్రిక్, గొర్లిక్ ఆమ్లాలు 70-80% వరకుండును. సాధారణ కొవ్వుఆమ్లాలు 20-30% వర కుండును. మూడు రకాల మొక్కల విత్తన నూనెలను పద్ధతిలో పరీక్షించినప్పుడు, మూడింటిలోను కొవ్వుఆమ్లాలు వేరువేరు పరిమాణంలో కన్పించాయి.
సాధారణంగా పళ్ళుపండి రాలే సమయానికి చెట్టు మీదకెక్కి పళ్ళను చెట్టు క్రింద పరచిన దళసరి గోతాం, లేదా టార్పాలిన్ వంటి దానిమీద పడేలా ఛేసి సేకరిస్తారు.పళ్ళను చాకుతో చీరి విత్తనాలను వెలికితీసి, శుభ్రంగా నీటితో కడిగి, ఎండ తగిలేలా పలుచగా ఆరబెట్టెదరు.ఆరిన విత్తనాలను చెక్కసుత్తిలో బాది విత్తనాల మీది పొట్టును తొలగించెదరు, ఎక్కువప్రమాణంలో అయ్యినచో డికార్టికేటరు అనే యంత్రంద్వారా ఫైపొట్టూ తొలగించెదరు. పొట్టు తొలగించిన బీజాలనుగానుగలేదా విద్యుత్తుతో తిరిగే గానుగ వంటి రోటరిలనులో, బారీప్రమాణంలోనైనచో ఎక్సుపెల్లరు యంత్రాల ద్వారా నూనెను తీయుదురు.
ఈచెట్లు ప్రపంచంలో భారదేశంలో కాకుండగా ఇంకా ఆగ్నేయ ఆసియా దేశాలలో, ముఖ్యంగా మలేసియాసముద్ర ప్రాంతంలో బాగా విస్తరణ చెందివున్నాయి. అటు పిమ్మట శ్రీలంక, నిగెరియ, ఉగాండాదేశాలలో కూడా బాగానే సాగుచేస్తున్నారు.
భారతదేశంలోనిపశ్చిమకనుమ లలోనిఉష్ణమండలవర్షారణ్యం లలో మహారాష్ట్ర నుండి కేరళ వరకున్న సముద్ర తీరప్రాంతాలలో, అస్సాం, త్రిపుర రాజ్యాలలోని రహదారి ప్రక్కలలో పెంచబడుచున్నాయి.
పనింగపల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. సంచార వైద్య శాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.సమీప మాధ్యమిక పాఠశాల సత్యవాడలో ఉంది.
సమీప జూనియర్ కళాశాల ద్రాక్షారామంలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు రామచంద్రపురంలోనూ ఉన్నాయి. సమీప వైద్య కళాశాల కాకినాడలోను, మేనేజిమెంటు కళాశాల, పాలీటెక్నిక్‌లు రామచంద్రపురంలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం ద్రాక్షారామంలోను, దివ్యాంగుల ప్రత్యేక పాఠశాల కాకినాడ లోనూ ఉన్నాయి.
పనింగపల్లి డాక్టర్ బి.ఆర్. అంబేడ్కర్ కోనసీమ జిల్లా, పామర్రు మండలంలోని గ్రామం. ఇది మండల కేంద్రమైన పామర్రు నుండి 7 కి. మీ. దూరం లోను, సమీప పట్టణమైన రామచంద్రపురం నుండి 15 కి. మీ. దూరంలోనూ ఉంది.
గ్రామంలో2 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీలు చదివిన డాక్టరు ఒకరు, డిగ్రీ లేని డాక్టరు ఒకరు ఉన్నారు. ఒక మందుల దుకాణం ఉంది.
ఈయన పూర్వీకులది కృష్ణా జిల్లా నాదెళ్ల గ్రామం. ఈయన దివితాలూకా సీతారామపురం అగ్రహారంలో 1863, ఏప్రిల్ 23న జన్మించారు. వీరి తల్లిదండ్రులు సుబ్బాంబిక, కామేశ్వరశాస్త్రి. 1864లో ఉప్పెనకు గ్రామం కొట్టకుపోగా ఈయన కుటుంబం హైదరాబాద్ లో స్థిరపడింది. ఇక్కడ హిందీ, పారశీక భాషలు నేర్చుకున్నాడు. తొమ్మిదవ ఏటనే పితృవియోగం కలిగినందువల్ల నాదెళ్ల హైదరాబాదు నుంచి తిరిగి వచ్చి సీతారామపురంలో స్థిరపడ్డారు. తరువాత బందరు హిందూ ఉన్నత పాఠశాలలో ఉన్నత విద్యను అభ్యసించారు. అనంతరం కొంతకాలం ఉపాధ్యాయుడుగా పనిచేశాడు. బందరు నేషనల్ థియేట్రికల్ సొసైటీ కోరిక మేరకు హిందుస్తానీలో నాటకాలు రాసి ఇచ్చారు.
సిద్ధేంద్రయోగి భామాకలాసం, వీధి నాటకాల ప్రభావంతో 16వ ఏటనే 1879లో అహల్యాసంక్రందనం అనే యక్షగానం రాశారు. ఈ యక్షగానాన్ని వీధినాటకాల వాళ్లు ఎక్కువగా ప్రదర్శించారు. 1888లో నాదెళ్ల రచించిన హరిశ్చంద్ర నాటకంలో పాత్రోచిత భాషాప్రయోగం చేసి, పాత్రోచిత భాషా ప్రయోగానికి దారి చూపారు. ఈ నాటకం 1888లో బుధజన విధేయని పత్రికలో ప్రకటించి, తరువాత 1890లో గ్రంథరూపంలో ప్రచురించారు.
తెలుగులో అహల్యాసంక్రందనం , హరిశ్చంద్ర , పారిజాతాపహరణం, సారంగధర, ద్రౌపదీ వస్త్రాపహరణం, చంద్రహాస , స్త్రీల మీటింగు నాటి హరికథ ప్రహసనం , హిందీ- కాళాసురవధ, పంచాక్షరీ మహిమ, సుభద్రా పరిణయం, శంబూక వధ, శారదోపాఖ్యానం, లవణాసుర సంహారం , చిత్ర కందపద్య రత్నాకరము వంటి ప్రసిద్ధ రచనలు చేశారు.
నాదెళ్ళ పురుషోత్తమ కవి హిందీ నాటకకర్త, సరస చతుర్విధ కవితాసామ్రాజ్య దురంధరులు, బహుభాషావేత్త, అభినయ వేత్త, వేద పండితులు, ఆదర్శోపాధ్యాయుడు, శతాధిక గ్రంథకర్త, బుధ విధేయని పత్రికా సంపాదకులు, జ్యోతిషమంత్ర శాస్రవేత్త, తెలుగు నాటకాలలో పాత్రోచిత భాషా ప్రయోగానికి ఆద్యుడు.
ములకలచెరువులో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
ములకలచెరువులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు ఐదు, ప్రభుత్వ ప్రాథమికోన్నత పాఠశాలలు రెండు ఉన్నాయి. బలబడి, మాధ్యమిక పాఠశాల‌లు రొడ్డంలో ఉన్నాయి. సమీప జూనియర్ కళాశాల రొడ్డాంలోను, ప్రభుత్వ ఆర్ట్స్ / సైన్స్ డిగ్రీ కళాశాల పెనుకొండలోనూ ఉన్నాయి. సమీప వైద్య కళాశాల అనంతపురంలోను, పాలీటెక్నిక్‌ మడకశిరలోను, మేనేజిమెంటు కళాశాల హిందూపురంలోనూ ఉన్నాయి. సమీప వృత్తి విద్యా శిక్షణ పాఠశాల రొడ్డాంలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు హిందూపురంలోనూ ఉన్నాయి.
1956 లో ఆంధ్రా మెడికల్ కాలేజీ లోని డెర్మటాలజీ విభాగానికి అధిపతిగా, లెక్చరర్ గా నియమింపబడ్డారు. అంతకు పూర్వం డెర్మటాలజీ, వెనెరాలజీ విభాగాలకు డా.గోవిందన్ నాయర్ అధిపతిగా యున్నారు. బెండవూడి వెంకట సత్యనారాయణ గారు భారతదేశంలో డెర్మటాలజీ-వెనెరాలజిస్టుగా అర్హత పొందిన మొదటి వ్యక్తి. ఆయన 1962 లో న్యూఢిల్లీ లోని ఆల్ ఇండియా ఇనిస్టిట్యూట్ ఆఫ్ మెడికల్ సైన్సెస్ నుండి ఎం.డి ని పొందారు. ఆయన గురువు డా. కె.సి. కంధారి.
ఆయన విశాఖపట్టణం లోని "ఆంధ్ర మెడికల్ కాలేజీ"లో 1952 లో పట్టభద్రుడైనారు. ఆయన డా.పి.రంగయ్య, డా.ఎం.వి.కృష్ణమూర్తిల ద్వారా వెనెరోలజీలో డిప్లొమా పొందారు. 1955 లో ఆయన కలకత్తా స్కూల్ ఆఫ్ ట్రాఫికల్ మెడిసన్ కు డెర్మటాలజీలో నవీన పోకడలను తెలుసుకొనుటకు వెళ్లారు.
లాభదాయకమైన సంతతివృద్ధికి రెండేళ్ళకు మూడు ఈతలుండాలి. శీఘ్రంగా ఎదిగే, భారీపరిమాణములోని మేకలను సంతతివృద్ధికి వాడుకోవాలి. ఏడాది ఈడున్న ఆడమేకలను సంతతివృద్ధికి వాడాలి.
ఎదకొచ్చిన మేకలు ఎక్కువగా అరుస్తుంటాయి, కొన్ని బాధతోకూడిన కూతలు పెడుతుంటాయి. తోకను ఒక వైపు నుంచి మరొక వైపుకు ఆపకుండా ఊపుతూ ఉండటం ఎదకొచ్చిన వాటి లక్షణాలలొ మరొకటి. అదనంగా యోని రంధ్రం వాచినట్టు, ఎర్రగా కనిపిస్తుంది, యోనిస్రావాల వల్ల, తోకచుట్టూ తడిగా, మురిగ్గా కనిపిస్తుంది. దాణామీద యావ తగ్గి తరచూ మూత్రవిసర్జన చేస్తుంటాయి. ఎదకొచ్చిన ఆడమేక మరొక ఆడమేక, మగమేకలాగా మీద ఎక్కటమో, లేదా మరొక ఆడమేక ను తనమీద ఎక్కనివ్వటమో చేస్తుంటాయి.
గర్భధారణ సమయం సూమారు 145 నుండి 150 రోజులు కానీ ఒకవారము అటూ ఇటూ కావడము సహజం. కాబట్టి తగు జాగ్రత్తలు తీసుకోవటం ఉత్తమం.
చూలుకు ముందు ఆడమేకల పొట్టలోని పురుగుల నిర్మూలనం చెయ్యాలి. పిల్లలకు ఒకనెల వయసులో పొట్టలోని పురుగుల నిర్మూలనం చెయ్యాలి. పురుగుల జీవితచక్రం మూడువారాలు కావున, రెండో నెలప్పుడు పొట్టలోని పురుగుల నిర్మూలన చేయించటం శ్రేయస్కరం.
ఈనేందుకు 2 నుండి 3వారాల ముందు పొట్టలోని పురుగుల నిర్మూలన చేయించాలి. గర్భస్రావం జరక్కుండా ఉండేందుకు చూలుతొలినాళ్ళలో ని ఆడమేకలకు పొట్టలోని పురుగుల నిర్మూలన చేయించరాదు.
పచ్చికబయళ్లలో మేతతోపాటుగా శ్రద్ధగా పెట్టే దాణావల్ల ముమ్మరమైన ఎదుగుదల మాంసకృత్తులు సమ్మృద్ధిగా లభించే తుమ్మ, కస్సవె, లెకుయర్ని లాంటి ఆకుపచ్చటి దాణావల్ల ఆహారరూపములో నత్రజని బాగా లభిస్తుంది.
భారత దేశంలో మేకను పేదవాని ఆవు అంటారు. మెట్ట సేద్యంలో మేకల పెంపకం అతిప్రముఖమైన ఉపాధి. ఆవు, గేదె వంటి పశువుల పెంపకానికి అనువుగాని మెట్టపల్లాల ప్రాంతాలలో మేకల పెంపకం ఒక్కటే సాధ్యం. సన్నకారు రైతాంగానికి మేకల పెంపకం అతి తక్కువ పెట్టుబడి తో లాభదాయక వృత్తి.
ఎత్తుగా, విశాలమైన ఎదురురొమ్ముతో నాజూకయిన శరీరం తొమ్మిది నుంచి పన్నెండు నెలల్లో తోడుకోసం తయారవుతాయి. ఆరునెలల వయసున్న పిల్లలను శరీరం బరువు చూసి ఎంపికచేసుకోవాలి. ప్రతి ఈతకు 2 నుండి 3 పిల్లల నిచ్చే తల్లిమేక నుంచి ఎంపికచేసుకోవాలి.
ఆమ్ ఆద్మీ పార్టీ 2012 నవంబర్ 26 న సామాజిక కార్యకర్త అరవింద్ కేజ్రివాల్ చేత స్థాపించబడిన ఒక భారతీయ రాజకీయ పార్టీ. అవినీతికి వ్యతిరేకంగా జనలోక్ పాల్ బిల్లు కోసం జరిగిన ప్రజాపోరాటం నుంచి పుట్టిన పార్టీ. ఈ పోరాటాన్ని కేజ్రివాల్ రాజకీయ పార్టీగా కొనసాగించాలిని ప్రతిపాదించగా, ఈ పోరాటానికి నాయకత్వం వహించిన అన్నా హజారే వ్యతిరేకించారు. పార్టీ స్థాపించిన వెంటనే ఢిల్లీలో విద్యుత్, నీటి ధరలపై పోరాటాలు చేసారు. మహిళలపై అగాయత్యాలపై ప్రత్యేక చట్టం కోసం పోరాటాలు చేసారు.
పార్టీ పాల్గొన్న మొదటి ఎన్నికలు 2013 ఢిల్లీ శాసనసభ ఎన్నికలు. ఈ ఎన్నికలలో పార్టీ మొత్తం 70 సీట్లలో 28 సీట్లు సాధించి రెండవ అతిపెద్ద పార్టీగా అవతరించింది. 8 సీట్లు సాధించిన కాంగ్రెస్ బయటి మద్దతుతో ప్రభుత్వం ఏర్పాటు చేశారు. 2015 ఢిల్లీ శాసనసభ ఎన్నికలలో కనీవిని ఎరుగని రీతిలో అరవింద్‌ కేజ్రీవాల్‌ నేతృత్వంలో మొత్తం 70 శాసనసభ స్థానాల్లో 67 సీట్లను సాధించి తిరిగి అధికారంలోకి వచ్చింది.
ఢిల్లీ 2013 శాసనసభ ఎన్నికలు ఆమ్ ఆద్మీ పార్టీ పాల్గొనిన ప్రథమ ఎన్నికలు. ఎన్నికల కమిషన్ నుంచి పొందిన "చీపురు కట్ట" గుర్తు పై పోటిచేసారు. ప్రతి నియోజకవర్గానికి ప్రత్యేక హామీలు ప్రకటించారు. ఈ ఎన్నికలలో 70 సీట్లకు గాను 28 సీట్లు సాధించి సంచలనం సృష్టించారు. 32 స్థానాలు సాధించిన బిజెపి కూటమి ప్రభుత్వ ఏర్పాటుకు నిరాకరించటంతో, లెఫ్టినెంట్ గవర్నర్ పిలుపు మేరకు ఆమ్ ఆద్మీ పార్టీ ప్రజాభిప్రాయ సేకరణ తరువాత ప్రభుత్వ ఏర్పాటుకు ముందుకు వచ్చింది. 8 స్థానాలున్న కాంగ్రెస్ పార్టీ బయటి నుంచి మద్దతు ఇచ్చింది.
ఇప్ప‌టికే ఢిల్లీ పాల‌నా ప‌గ్గాల‌ను చేపట్టిన ఆమ్ ఆద్మీ పార్టీ 2022 మార్చి 16న పంజాబ్‌లోనూ పాల‌నా ప‌గ్గాల‌ను చేప‌ట్ట‌నుంది. 117 స్థానాలున్న పంజాబ్ అసెంబ్లీలో ఆప్ ఏకంగా 92 సీట్ల‌లో విజ‌య‌కేతనం ఎగుర‌వేసింది. సీఎం అభ్య‌ర్థిగా బ‌రిలోకి దిగి ఎమ్మెల్యేగా విజ‌యం సాధించిన భ‌గ‌వంత్ మాన్ సింగ్ పంజాబ్ సీఎంగా స్వాతంత్ర్య స‌మ‌ర యోధుడు భ‌గ‌త్ సింగ్ స్వ‌గ్రామం ఖ‌త్క‌ర్ క‌లాన్‌లో సీఎంగా ప్ర‌మాణం చేయ‌నున్నారు.
కనీవిని ఎరుగని రీతిలో అరవింద్‌ కేజ్రీవాల్‌ నేతృత్వంలోని ఆమ్ ఆద్మీ పార్టీ అఖండ విజయం దక్కించుకుంది. అందరి అంచనాలను తలకిందులు చేస్తూ మొత్తం 70 శాసనసభ స్థానాల్లో 67 సీట్లను ఆ పార్టీ కైవసం చేసుకుంది. 2013 శాసనసభ ఎన్నికలతో పోల్చుకుంటే ఆమ్ ఆద్మీ పార్టీ తన ఓటు బ్యాంకును భారీగా పెంచుకుంది. గత ఎన్నికల్లో ఆ పార్టీకి 29.5 శాతం ఓట్లు పోలవగా ఈసారి అనూహ్యంగా 54.3 శాతానికి పెరిగింది.
స్టీలు పాత్రలు త్రుప్పుపట్టక పోవడం, చింత పండు వంటి పులుసు పదార్థల వల్ల వంటలో రుచి మారక పోవడము, చాల అందంగా వుండడము, తేలికగా వుండము, అత్యంత గట్టిగా వుండటము, అతి పల్చని రేకులుగా తయారు చేయగల అవకాశముండడంతోను, వాడిన తర్వాత శుభ్ర పరచడము అతి సులబము కావడముతో ఎంత కాలమైనా వాటి మెరుపు తగ్గక పోవడంతో ఈ స్టెయిన్ లెస్ స్టీలు పాత్రలు ప్రపంచ వ్యాప్తంగా ముఖ్యంగా భారత దేశంలో వీటి ఉపయోగము విపరీతంగా పెరిగి పోయింది. మిగతా లోహాలను తోసి రాజని ప్రధమ స్థానంలో కూర్చున్నది. ఒకప్పుడు స్టెయిన్ లెస్ స్టీలు గ్లాసులో కాపీ త్రాగడం అంటే అదొక హుందా తనానికి ప్రతీక గా వుండేది. అటువంటిది అనేక రూపాలు సంతరించుకొని అతి సామాన్యునికి కూడ అందు బాటులోని వచ్చినది స్టెయిన్ లెస్స్ స్టీల్.
పూర్వ కాలంలో వంటింటి సామానులు కేవలం మట్టి పాత్రలే. కాలానుగుణంగా వాటి స్థానంలో, ఇనుప వస్తువులు, రాగి, ఇత్తడి వస్తువువులు వచ్చి మట్టి పాత్రల స్థానాన్ని ఆక్రమించాయి. కాని ఈ లోహపాత్రలు త్వరిత గతిన తృప్పు పట్టి పాడైపోవడముతో అదో పెద్ద సమస్యగా మారినది. అంతేగాక వంటలలో ఉపయోగించే చింత పండు వంటి పులుసు పదార్థలతో ఆ పాత్రలలో వండిన ఆహార పదార్థాల రుచిలో తేడా వచ్చేది. ఒక్కొసారి విష తుల్యమైయ్యేవి. వాటికి విరుగుడుగా అల్యూమినియం అనే లోహం వంట పాత్రల తయారీలో ప్రవేశించింది. ఈ పాత్రలు తేలికగాను, చౌకగాను, తృప్పు పట్టనివిగానుండుట వలన చాల కాలము అవే రాజ్యమేలాయి. ఆ తర్వాత స్టెయిన్ లెస్ స్టీల్ ఆ రంగంలో ప్రవేశించి ఉన్నత స్థానాన్ని అక్రమించి రాజ్య మేలుతున్నది.
లోహ వస్తువులు తృప్పు పట్టి త్వరగా పాడైపోతుండడముతో, దానికి విరుగుడుగా 1913 లో బ్రిటన్ కు చెందిన హ్యారీ బ్రియర్లీ స్టెయిన్ లెస్ స్టీల్ ను కనుగొన్నాడు. ఇనుము లేదా ఉక్కుకు విభిన్న లోహాలను భిన్న పాళ్ళలో జోడిస్తూ తృప్పు పట్టని లోహ మిశ్రమాన్ని తయారుచేయాలని పరి శోధనలు చేశారు. ఆ క్రమంలో 'క్రోమియం పాళ్ళు ఎక్కువ వున్న లోహ మిశ్రమాలు త్వరగా తృప్పు పట్టవని ముందుగా తెలుసుకున్నాడు హ్యారి. అందుకే దీనిని వంట సామానులకు వాడకానికి పేటెంట్ హక్కుని పొండాడు.
ప్రస్తుతం స్టెయిన్ లెస్స్ స్టీలు కేపలం వంట పాత్రలకే కాక అనేక విధానలుగా ఉపయోగంలో వున్నది. యంత్రాలలోను, వాహనాలలోను, అలంకరణ వస్తువులలోను, పూజా సామాగ్రి లోను, గృహాలంకరణలోను, , వంటింటి సింకులకు, అల్మారాలకు, ఇలా అనేక విధాలుగా ఈ స్టెయిన్ లెస్ స్టీలును ఉపయోగిస్తున్నారు. స్టెయిన్ లెస్ స్టీలు ఉపయోగము లేని రంగ మంటు ఏదీ లేదు. అలంకరణ వస్తువులైన వాచీలలో ఇది ఏనాడో ప్రవేశించింది. అంతేకాక స్త్రీల అలంకారమైన నగల రూపంలో కూడ ఇది ప్రవేశించింది.
వాతావరణ పరిస్తితులకు పాడవని లక్షణము గల్ స్టెయిన్ లెస్స్ పరికరాలు వైద్య విభాగములో ఎక్కువగా ఉపయోగములో వున్నవి. ఆరోగ్య పరిరక్షణకు ఇదెంతో ముఖ్యము.
పట్నవాసపు చదువుల్లో చేరిన ఓ పల్లెటూరి బ్రాహ్మణ బాలుడికి పాఠశాలలో మాస్టారు వల్లప్ప అనే తన పేరును వెక్కిరించగా తన పేరంటేనే విరక్తి ఏర్పడుతుంది. సెలవుల్లో తన పేరు మార్చమని చెప్పగా వల్లడనే పాలేరు పేరు పెట్టామనీ అది అందుకని గొప్ప పేరనీ తండ్రి చెప్తే అతనికి పేరు మార్చుకోవాలని ఇంకా పట్టుదల పెరుగుతుంది. ఈ నేపథ్యంలో తన చిన్నతనంలో వల్లని గురించి దాదాపు ఇదే పరిస్థితుల్లో విన్న కథను ఆయన కొడుక్కి చెప్తాడు. తన దొర మరణానంతరం ఆయన కుటుంబానికి ఆస్తి దక్కకుండా చేసిన దొర బాబాయిని ఒంటరిగా ఎదిరించి, నేర్పుగా వ్యవహారాన్ని చక్కబెట్టి ఎలా ఆస్తి తిరిగి రప్పించాడన్నదే వల్లడి కథ. అయితే పందొమ్మిదవ శతాబ్ది తొలినాళ్ళలోని భూవ్యవహారాలు, ఆనాటి కులకట్టుబాట్ల మధ్య ఈ కథను రచయిత నడిపిన తీరు ఆకట్టుకుంటుంది.
వల్లడి కథను రచయిత వివరించేందుకు ఆ కథకు రెండు తరాల అనంతరం ఆ వంశంలోని కుర్రాడి విషయంతో ప్రారంభించి ఆసక్తి రేకెత్తిస్తారు. ఆ కుర్రాడికి తండ్రి వల్లడి గురించి చెప్పేప్పుడు కూడా తండ్రి చిన్నవయసులో వల్లడు ముసలివానిగా ఉన్నప్పుడు జరిగిన ఉదంతం, ఇప్పుడు కథ చెప్తున్న నాటి కుర్రాడి తండ్రి మందలించి వల్లడి కథను చెప్పడంతో ఆ కథలో మరో పొర కల్పిస్తారు ఆయన. ఇలా మూడో పొరలో వల్లడు తాను చేసిన విషయాన్ని చెప్పిన కథలోకి వెళ్ళేసరికి పాఠకుని ఆసక్తిని అత్యున్నత స్థితిలోకి తీసుకువెళ్తారు.
విశ్వనాథ సత్యనారాయణ ఈ నవల ఇతివృత్తాన్ని బట్టి వ్యావహారికాన్ని ఎన్నుకుని రచన చేశారు. కథాప్రారంభ ఘట్టాల్లోని కథాకాలానికి వల్లని కథలోని కథాకాలానికి రెండు తరాల అంతరువులు ఉండడంతో రచయిత ఆయా ఘట్టాల్లోని పాత్రల భాషలో చక్కని సూక్ష్మమైన అంతరం చూపిస్తారు. నవలలో ప్రత్యేకంగా వర్ణించకనే ఆ గ్రామాన్ని సందర్భవశాన చక్కని వర్ణన చేశారు.
వీరవల్లడు నవలను విశ్వనాథ సత్యనారాయణ 1935-40 ప్రాంతాల్లో రచించారు. విశ్వనాథ సత్యనారాయణ ఆశువుగా చెప్తూండగా ఆయన పెద్దతమ్ముడు విశ్వనాథ వేంకటేశ్వర్లు గానీ, పెద్ద అల్లుడు గుంటూరు సుబ్బారావు గానీ లిపిబద్ధం చేసి ఉండొచ్చు. తొలిసారి ఈ నవల భారతి మాసపత్రిక 1944 సెప్టెంబరు సంచికలో ప్రచురితమైంది.
వల్లడు అన్న పేరు చాలా మంచి పేరు. ఒక్కొక్క పేరు - ఒక్కొక్క విధంగా మంచిదోయి. కృష్ణుడు అన్న పేరూందనుకో ఆ పేరు మంచిది కాదని ఎవరూ అనరు కదా!
విశ్వనాథ వారి కుటుంబంలో ఆయనకు రెండు, మూడు తరాల క్రితం జరిగిన వాస్తవ సంఘటనలకు కథారూపమే ఈ నవల అని నవల 2006 ముద్రణకు ముందుమాటలో గ్రంథకర్త కుమారులు విశ్వనాథ పావని శాస్త్రి ధృవీకరించారు. 2001 నాటికి ఈ పుస్తకం 5 ముద్రణలు పొందింది.
నాటకరంగం పట్ల ఎనలేని మక్కువున్న చక్రవర్తి మీజాన్‌ తెలుగుదేశం, నాట్యకళ పత్రికలలో ఆయన పనిచేశాడు. లొలొస్లివిస్కి, స్టానిప్లివిస్కి, ఠాగూర్, తుర్గినీస్‌, గొగోల్‌ వంటి రచయితల రచనలను ఆయన తెలుగులోకి తర్జుమా చేశాడు. ఆయన రాసిన నాటకరంగ విజ్ఞాన సర్వస్వం తెలుగు నాటకరంగాన్ని అధ్యయనం చేసేవారికి ఒక చక్కటి ప్రామాణిక గ్రంథంగా ఉపయోగపడుతుంది. అభినయం అన్న పేరుతో నటన గురించిన లాక్షణిక గ్రంథాన్ని రచించాడు. ప్రపంచప్రఖ్యాతుడైన నాటకరంగ ప్రముఖుడు స్టానిస్లవిస్కీ వ్రాసిన లక్షణ గ్రంథాన్ని కొంతవరకూ అనుసరిస్తూ, సంస్కృత నాటక సిద్ధాంతాల గురించి స్వతంత్రించి వ్రాస్తూ ఈ గ్రంథాన్ని ఆయన రచించారు. రచయితగా, కళాకారునిగా, సాహితీ పబ్లికేషన్స్‌ వ్యవస్థాపకునిగా, విభిన్న బాధ్యతలను సమర్థవంతంగా నిర్వహించిన సవ్యసాచి శ్రీనివాస చక్రవర్తి. రవీంద్రుని రచనలను పెక్కింటిని ఆయన తెలుగులోకి అనువదించారు. బాలసాహిత్యం రాశారు. నాటకరంగమే ఊపిరిగా, రచయితగా, పాత్రికేయునిగా రాణించారు.
మీజాన్‌ తెలుగు పత్రిక సంపాదకులుగా, అడవిబాపిరాజు దగ్గర అసిస్టెంట్‌ ఎడిటర్‌గా కొంతకాలం పనిచేశారు. ఆ సమయంలో తిరుమల రామచంద్ర, విద్వాన్‌ విశ్వం, రాంభట్ల కృష్ణమూర్తి, ఉపసంపాదకులుగా అక్కడ పనిచేసేవారు. చలనచిత్ర రంగంలో అలనాటి మేటి దర్శకుడు పుల్లయ్యకు చేదోడు వాదోడుగా కొంతకాలం ఉన్నారు. నిజాంకు వ్యతిరేకంగా నడిచిన మీజాన్‌ పత్రికలో సహాయ సంపాదకులుగా వ్యవహరించారు. విజయవాడ సాహితీ ప్రెస్సును స్థాపించారు. సాహితీ ప్రెస్‌లో భాగస్వామి రంగా చారి. ఆయనకు స్వయానా బావమరిది. కమ్యూనిస్టు పార్టీపై 1948-49లలో నిషేధం ఉండేది. రంగా చారి కనపడలేదని ప్రెస్‌లో ఉన్న శ్రీనివాస చక్రవర్తిని పోలీసులు తీసుకెళ్ళి వలయప్పన్‌ క్యాంప్‌లో నిర్బంధించారు. ఆయనను విడుదల చేయాలని మిత్రులు, శ్రేయోభిలాషులు తీవ్ర ఒత్తిడి తెచ్చిన ఫలితంగా మూడు రోజుల తరువాత విడుదల చేశారు.
ప్రపంచ ప్రసిద్ధిగాంచిన మాస్కోలోని బోల్సియేన్‌ థియేటర్‌ చూడాలనేది ఆయన చివరి కోరిక. అందుకోసం రష్యా వెళ్ళాలని ఎంతగానో ప్రయత్నించారు. ఆయన మిత్రులు రాంభట్ల కృష్ణమూర్తి రాష్ట్ర ఇస్కస్‌ కార్యదర్శిగా వుంటూ ఆయన పేరు ఉదహరించకపోవడంతో రష్యా వెళ్ళలేక పోయారు. శ్రీనివాస చక్రవర్తిది ఆదర్శప్రాయమైన జీవితం. ఆయన తన జీవితాన్ని సమాజ అభ్యుదయానికి అంకితం చేశారు. చనిపోయిన తరువాత కూడా సమాజానికి ఉపయోగపడాలను కున్నారు. మరణానంతరం తన దేహానికి ఎలాంటి కర్మకాండలు చేయకుండా పరిశోధనల నిమిత్తం ఆసుపత్రికి అప్పగించాలని ఒక వీలునామా రాశారు. నేత్రాలను ఆసుపత్రికి దానం చేయాలని అందులో సూచించారు.
హనుమంతరాయ గ్రంథాలయం కార్యనిర్వాహక సభ్యులుగా కొంతకాలం పనిచేశారు. చైనాలో ఘర్షణ జరుగుతున్న సమయమది. ఎప్పటిలానే హనుమంతరాయ గ్రంథాలయానికి ఉదయమే ఆయన వెళ్ళి వస్తుండగా ఆయనను కమ్యూనిస్టు నాయకులు నండూరి ప్రసాదరావు అనుకుని పోలీసులు స్టేషన్‌కు తీసుకెళ్ళి 2 గంటల పాటు వుంచారు. తరువాత పొరపాటును గ్రహించి క్షమాపణచెప్పి గౌరవంగా పంపించారు.
శ్రీనివాస చక్రవర్తి . తెలుగునాట రంగస్థలి అభివృద్ధికి విశేష కృషి చేసిన వ్యక్తి, అభ్యుదయ రచయిత, నాటక విమర్శకుడు, నాటక విద్యాలయ ప్రధానాచార్యుడు, పత్రికా రచయిత, వ్యాసకర్త, అనువాదకుడు.
యక్షగానం, కురవంజి, కలాపం, వీధినాటకం, పగటి వేషాలు, బుర్రకథ, తోలుబొమ్మలాట వంటి జానపదకళల మీద గ్రంథాలు రాయడంతోపాటు 70 పుస్తకాలు రాశాడు.
ఇమ్యాక్స్ అనేది గ్నూ పరియోజన కోసం రిచర్డ్ స్టాల్మన్ రూపొందించిన పాఠ్య కూర్పరి.విస్తరించదగిన, అనుకూలీకరించదగిన, ఉచిత / లిబ్రే టెక్స్ట్ ఎడిటర్ ఇది టెక్స్ట్ ఎడిటింగ్‌కు మద్దతు ఇవ్వడానికి పొడిగింపులతో లిస్ప్ ప్రోగ్రామింగ్ లాంగ్వేజ్ యొక్క మాండలికం.సాదా వచన ఫైళ్ళను సవరించగలిగే దానికి మించి, విభిన్న మానవ భాషలలో, ప్రోగ్రామింగ్ / మార్కప్ భాషలలో వ్రాయడానికి సహాయపడే ప్రత్యేక లక్షణాలను ఎమాక్స్ కలిగి ఉంది.ప్రోగ్రామ్‌లను కంపైల్ చేయడం, అమలు చేయడం పరీక్షించడం కోసం సాధనాలు ఇందులో ఉన్నాయి. లో 10,000 కు పైగా అంతర్నిర్మిత కమాండ్ లు ఉన్నాయి, దాని యూజర్ ఇంటర్ ఫేస్ ఈ కమాండ్ లను మాక్రోలుగా మిళితం చేసి, పనిని ఆటోమేట్ చేయడానికి అనుమతిస్తుంది.యంత్ర రకంతో సంబంధం లేకుండా ఎమాక్స్ అనేక ఆపరేటింగ్ సిస్టమ్‌లలో నడుస్తుంది. వాటిలో ముఖ్యమైనవి: గ్నూ, గ్నూ / లైనక్స్, ఫ్రీబిఎస్డి, నెట్‌బిఎస్‌డి, ఓపెన్‌బిఎస్‌డి, మాకోస్, ఎంఎస్ విండోస్, సోలారిస్.
ప్రాజెక్ట్ ప్లానర్, ఈ మెయిల్, న్యూస్ రీడర్, డీబగ్గర్ ఇంటర్ఫేస్, క్యాలెండర్, ఐఆర్సి క్లయింట్ సహా టెక్స్ట్ ఎడిటింగ్‌కు మించిన విస్తృత కార్యాచరణ.
అత్యంత విస్తృతంగా ఉపయోగించిన వేరియంట్ యొక్క మాన్యువల్, గ్నూ ఎమాక్స్, ఇది "విస్తరించదగిన, అనుకూలీకరించదగిన, స్వీయ-డాక్యుమెంట్, రియల్-టైమ్ డిస్ప్లే ఎడిటర్". మొదటి ఎమాక్స్ అభివృద్ధి 1970 ల మధ్యలో ప్రారంభమైంది, దీని ప్రస్తుత రూపం గ్నూ ఎమాక్స్ పై పని 2020 నాటికి చురుకుగా కొనసాగుతోంది.ఎమాక్స్, వితో పాటు, యునిక్స్ సంస్కృతి యొక్క సంప్రదాయ ఎడిటర్ యుద్ధాలలో ఇద్దరు ప్రధాన పోటీదారులలో ఒకరు. ఎమాక్స్ అనేది ఇప్పటికీ అభివృద్ధిలో ఉన్న పురాతన ఉచిత, ఓపెన్ సోర్స్ ప్రాజెక్ట్ ల్లో ఒకటి.
ఏదైనా పోగ్రామ్ రాయటానికి ప్రయత్నించినా చాలా ప్రాథమిక ఎడిటింగ్ ఆదేశాలు అందుబాటులో ఉన్నాయి: కోడ్ రాయండి, మాన్యువల్ చదవండి, షెల్ వాడండి లేదా ఇమెయిల్ కంపోజ్ చేయండి.
అనేక రకాల సాంకేతిక పనుల , పోగ్రామింగ్ కోసం సమగ్ర వాతావరణాన్ని అందించడం ద్వారా ఉత్పాదకంగా ఉండటానికి ఎమాక్స్ సహాయపడుతుంది: